en cy en en en de fr cy nb de cy en cy cy en cy cy cy cy en cy en en en en cy de cy en de cy en en cy en fr cy en cy cy cy en en cy cy cy cy en cy cy cy cy en en en en en cy es en en en en en en en en en es en en nl de cy
Yr Ardal – Llanwrtyd & District Heritage and Arts Centre
All about this central Welsh heritage exhibition centre, the history of this tourism destination town, art and crafts shows, performances and events.
Ffeindwch a chysylltwch a ni
Lleolir Llanwrtyd yn yr Elenydd – cadwyni eang, ysgubol o fryniau tonnog, ceunentydd, rhaeadrau a dyffrynnoedd serth mewn ardal brydferth, annarganfyddedig a phrin ei phoblogaeth.
Wedi ei lleoli rhwng Parciau Cenedlaethol mwy adnabyddus  yr Wyddfa a Bannau Brycheiniog, mae gan Ganolbarth Cymru beth o dirweddau mwyaf amrywiaethol y wlad; coetiroedd, afonydd, tir ffermio, corstiroedd, rhostiroedd a mynyddoedd.
Mae’n ardal ddelfrydol i gerdded a heicio, beicio mynydd a ffordd, nofio gwyllt neu ymlacio ymysg natur dan wybrennau  serennog y nos.
Mae’r canlynol i gyd o fewn cyrraedd hawdd i Lanwrtyd a pheidiwch â synnu os mai dim ond chi fydd yno.
Globeflowers, Cae Pwll y Bo Nature Reserve
Vicarage Meadows Nature Reserve
Nant Irfon National Nature Reserve
Lonely finger post, Garn Dawd
St. Davids’ Church, Llanwrtyd
Blodau’r Glôb, Gwarchodfa Natur Cae Pwll y Bo
Fe’i lleolir 5km i fyny’r afon o Lanwrtyd ar yr Afon Irfon. Mae’n wybyddus am yr arddangosfa ysblennydd o Flodau’r Glôb ar ddechrau’r haf. Yn wreiddiol, roedd yn rhan o fferm Pwll y Bo).
Gwarchodfa Natur Caeau’r Ficerdy
Mae’n gyforiog o sawl math gwahanol o flodau gwyllt lliwgar, clychau’r gog yn y gwanwyn ac yna carped o degeirianau yn yr haf. Fe welwch lawer o bili-palaod a phryfed. Fe’i ceir yn Nyffryn Irfon Valley ac yn eiddo i ficerdy Abergwesyn ar un adeg.
Fforest Irfon (Pwll Bo)
Gallwch ddewis rhwng dwy daith cerdded fer ar gyd yr Afon Ifron. Mae un ohonynt yn hygyrch i gadeiriau olwyn. Mae digon o le i barcio car yno, yn ogystal â meinciau picnic a chyfleusterau barbeciw. Taith gerdded fer sydd o’r fan hon i Bwll Golchi lle arferai’r ffermwyr lleol olchi eu da byw ar y ffordd i’r farchnad.
Os dilynnwch yr Afon Irfon i fyny’r dyffryn hardd i Abergwesyn a chymryd y lôn ysblennydd i Risiau’r Diafol fe ddewch i Gronfa Llyn Brianne. Fe’i hadeiladwyd i roi dŵr i ddinasoedd De Cymru a rheoli llif yr Afon Tywi ac mae ei glannau a siâp fjord yn rhoi’r golygfeydd mwyaf trawiadol.
Gwarchodfa Natur Genedlaethol Nant Irfon
Mae  lleithder uchel y coetiroedd deri hynafol yn gartref i’r asgell fraith, tingoch, gwybedog cefnddu, telor penddu a thelor y coed, a dros 400 rhywogaeth o gennau, llysiau’r afu, rhedyn a mwsoglau, gan gynnwys y rhedynach Wilson prin.
Mae ar agor gydol y flwyddyn, ond does dim llwybrau cerdded ffurfiol. Gan y gall y llwybr fod yn arw, mae esgidiau cadarn yn hanfodol. Dylai ymwelwyr fod yn wyliadwrus o byllau dyfnion, tir corsiog ac afonydd cyflym eu llif. Nid yw’n addas ar gyfer cadeiriau olwyn na bygis.
Lleoliad Coedwig Crychan a Choedwig Hanner Ffordd gyfagos yw’r cefn gwlad godidog sydd rhwng Bannau Brycheiniog a Mynyddoedd y Cambrian.
Mae milltiroedd o lwybrau a gyferbwyntiwyd yn eich cymryd trwy geunentydd glaswelltog, heddychlon, ar hyd hen ffyrdd y porthmyn a heibio rhaeadrau byrlymus, gan fwynhau golygfeydd godidog y mynyddoedd amgylchynnol.
Ceir coedydd amrywiol o dderwen, onnen, ffawydden a chollen gynhenid y goedwig hynafol wreiddiol, i’r conifferau a fewnforiwyd, sydd oll yn meddu ar eu prydferthwch eu hunain.
Yn ddibynnol ar y tymhorau, gall y lliwiau amrywio o wyn gaeafol y lili wen fach,  arlliw melyn y cenin pedr a’r eithin, gwawr glas ysblennydd miloedd o glychau’r gog, a melyngoch euraidd dail yr hydref.
Am 121 milltir rhwng Abertawe a’r Amwythig, mae gwledd o olygfeydd panoramig o’r trên yn cynnwys yr aber Llwchwr hardd ger Llanelli, afon ystumiol Tywi rhwng Llandeilo a Llanymddyfri, y barcud coch yn yr awyr uwchben bryniau’r Epynt ger Llanwrtyd, Fforest Radnor rhwng Llandrindod a Threfyclo, a ffindiroedd pell Gororau Lloegr.
Bydd  teithwyr y tro cyntaf yn llawn edmygedd ac ni fydd angen atgoffa teithwyr cyfarwydd am y prydferthwch garw, y pentrefi heddychlon a’r trefi ffynhonnau Fictoraidd sydd fel addurn o gadwyn perlau ar hyd un o leiniau mwyaf prydferth Prydain Fawr.
Traphontydd  trawiadol Cynghordy a Chnwclas yw dwy o’r saith bont a groesir ar daith sydd hefyd yn cynnwys chwe thwnel.
Llanwrtyd & District Heritage and Arts Centre
Powys LD5 4RG, UK
Bank Holidays & Event Days
Discover the story of "The finest sulphur spring in the kingdom" and the hidden jewels of a mid-Wales town that attracted thousands of holidaymakers for over 150 years.
Discover the story of "The finest sulphur spring in the kingdom" and the hidden jewels of a mid-Wales town that attracted thousands of holidaymakers for over 150 years.
Grymuso balch gan WordPress